和孫莘老題召伯斗野亭
作者：張舜民
朝代：宋

paragraphs: 我登甘棠埭，所向殊未平。
舟行汙池中，頓失江湖青。
蛙聲亂僧唄，鴟吻赫市甍。
意同伯喈死，苟與衛士傾。
開池種白蓮，壘石擬三生。
猶淹南斗墟，終遠北斗城。
設我紫藕供，報之白茅烹。
三年猿鶴友，萬里秦梵行。
秋風隴首至，落日淮南明。
寄言懷土士，慎勿慕官榮。